Godkendt og vedtaget på generalforsamlingen den 1. december 2020

**Husorden for Altaner**

Altanerne tilhører andelsforeningen og ikke den enkelte beboer. Alle andelshavere skal medvirke til at altanerne vedligeholdes. Formålet med disse regler er at skabe enighed om vedligeholdelse og brug af altanerne samt at sikre at ejendommens mure, udhæng mv. ikke beskadiges.

Brugen af altanen beror på almindelig sund fornuft.

1. Det påhviler andelshaverne at rengøre, afrense, og træbeskytte altanernes trægulve og træ-rækværk en gang om året hvert forår (f.eks. på foreningens fælles arbejdsdag). Foreningen indkøber og udlever træbeskyttelsesmiddel til formålet. Der henvises til den lille kasse og vejledning alle fik udleveret af Altana.
2. Det er **ikke** tilladt at gøre brug af ild som f.eks. levende havelys, fakler, petroleumslamper eller grill (gasgrill, kulgrill, engangsgrill) på altanerne af hensyn til brandfare. Det er dog tilladt at anvende en lille el-grill.
3. Altanerne, samt væggene og lofterne må **ikke** males.
4. Der må **ikke** monteres udstyr på væggene eller i murerne. Mere præcist og for ejendommens vedligeholdelses skyld må der ikke bores ind i husets murer da det kan blive en indgang til fugt i de bærende bjælker. På 4. sals altanerne må der ligeledes ikke monteres eller bores i tag, tagrender eller i zink-beklædningerne på karnapperne (solafskærmning, markiser, lærred til balustre el.lign.).
5. Det er tilladt at etablere udendørsstrøm, udendørslamper og godkendte terrassevarmere forudsat, at monteringen af disse udføres af en autoriseret elektriker.